CELEX: E2020P0002
Language: et
Date: 2020-04-03 00:00:00
Title: EFTA kohtult nõuandva arvamuse saamise taotlus, mille Borgarting Lagmannsrett (Borgartingi apellatsioonikohus) esitas 3. aprillil 2020 seoses kohtuasjaga Norra valitsus vs. L (kohtuasi E-2/20) 2020/C 234/03

16.7.2020   
            
            
               ET
            
            
               Euroopa Liidu Teataja
            
            
               C 234/3
            
         
      EFTA kohtult nõuandva arvamuse saamise taotlus, mille Borgarting Lagmannsrett (Borgartingi apellatsioonikohus) esitas 3. aprillil 2020 seoses kohtuasjaga Norra valitsus vs. L
      (kohtuasi E-2/20)
      (2020/C 234/03)
      Borgarting Lagmannsrett (Borgartingi apellatsioonikohus) esitas 3. aprilli 2020. aasta kirjas, mis saabus kohtukantseleisse 3. aprillil 2020, EFTA kohtule taotluse nõuandva arvamuse saamiseks kohtuasjas Norra valitsus vs. L. Arvamust taotleti järgmistes küsimustes:
      
                  1.
               
               
                  Kas direktiivi 2004/38/EÜ põhjendust 27 tuleb tõlgendada nii, et ELi/EMP kodaniku väljasaatmine koos alalise sisenemiskeeluga on vastuolus direktiiviga 2004/38/EÜ, isegi kui asjaomasel isikul on artikli 32 lõike 1 alusel võimalus taotleda sisenemiskeelu tühistamist?
               
            
                  2.
               
               
                  Kuidas tuleb mõista artikli 32 lõikes 1 kasutatud väljendit „oluline muudatus“, kui väljasaatmine põhineb ELi/EMP kodaniku isikuomadustel?
               
            
                  3.
               
               
                  Kui eeldatakse, et väljasaatmist õigustava ELi/EMP kodaniku isikuomadused ei muutu, siis kas sellistel juhtudel on väljasaatmine koos alalise sisenemiskeeluga vastuolus direktiiviga 2004/38/EÜ?
               
            
                  4.
               
               
                  Kuidas tuleb artikli 27 lõikes 2 sätestatud nõuet, mille kohaselt peab väljasaatmine olema proportsionaalne meede, mõista seoses ELi/EMP kodaniku väljasaatmisega koos alalise sisenemiskeeluga, kui asjaomasel isikul on perekond ja lapsed riigis, kust ta välja saadetakse? Kas väljasaatmine koos alalise sisenemiskeeluga on sellistel juhtudel direktiiviga vastuolus ?
               
            
                  5.
               
               
                  Kui suurt kaalu tuleks omistada kuritegude puudumisele karistuse kandmise ajal ja positiivsele arengule pärast katseajaga vabastamist, et teha kindlaks, kas esineb „tõeline, vahetu ja piisavalt tõsine oht“ artikli 27 lõike 2 tähenduses?